‘માસી, મને થાય છે કે ક્યાં સુધી હવે અહીં રહું? થાય છે કે મુંબઈ જઈ રાજાને રૂબરૂ જ મળું, એ ત્યાં ન હોય તો ગમે તે રીતે એને શોધી કાઢું, પણ કઈ રીતે? આ બંને ને લઈને…’ ઉદાસીનું આવરણ છેદાઈ રહ્યું હોય અને નિસહાયતા ખુલ્લી પડી જતી હોય તેમ માધવીની આંખોમાંથી આંસુ ટપકી પડ્યા : હવે દિલ ગભરાય છે કોઈક અમંગળ એંધાણથી. ખબર નહીં મારું મન કહે છે કંઇક ન બનવાકાળ બન્યું છે રાજ સાથે, નહીં તો…’ બાકીના શબ્દો એમ જ વહી ગયા.